CELEX: 32017R0647
Language: lv
Date: 2017-04-05 00:00:00
Title: Komisijas Īstenošanas regula (ES) 2017/647 (2017. gada 5. aprīlis), ar ko pieņem ārkārtas atbalsta pasākumus cūkgaļas tirgum Polijā attiecībā uz sivēnmātēm un citām cūkām, kas tika nokautas no 2016. gada 1. augusta līdz 30. novembrim

6.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 92/41
            
         KOMISIJAS ĪSTENOŠANAS REGULA (ES) 2017/647
   (2017. gada 5. aprīlis),
   ar ko pieņem ārkārtas atbalsta pasākumus cūkgaļas tirgum Polijā attiecībā uz sivēnmātēm un citām cūkām, kas tika nokautas no 2016. gada 1. augusta līdz 30. novembrim
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 220. panta 1. punkta a) apakšpunktu,
   tā kā:
   
               (1)
            
            
               Laikposmā no 2016. gada 1. augusta līdz 30. septembrim Polija apstiprināja un paziņoja Komisijai par vairākiem Āfrikas cūku mēra uzliesmojumiem, kas tika uzskatīti par cilvēka darbības izraisītiem uzliesmojumiem. Epidēmija bija īpaši smaga, jo vīrusa izplatība tika apstiprināta vairākās saimniecībās, kurās audzē mājas cūkas, salīdzinoši plašā ģeogrāfiskā apgabalā.
            
         
               (2)
            
            
               Polija nekavējoties veica vajadzīgos dzīvnieku veselības aizsardzības pasākumus atbilstoši Padomes Direktīvai 2002/60/EK (2), kurā ir noteikts Savienības pasākumu minimums Āfrikas cūku mēra kontrolei. Proti, Polija veica kontroles, monitoringa un profilakses pasākumus atbilstoši Komisijas Īstenošanas lēmumam 2014/709/ES (3), kurā grozījumi izdarīti ar Komisijas Īstenošanas lēmumiem (ES) 2016/1236 (4), (ES) 2016/1372 (5), (ES) 2016/1405 (6) un (ES) 2016/1900 (7), un izveidoja aizsardzības un uzraudzības zonas atbilstoši Komisijas Īstenošanas lēmumiem (ES) 2016/1367 (8) un (ES) 2016/1406 (9).
            
         
               (3)
            
            
               Turklāt, lai novērstu Āfrikas cūku mēra izplatīšanos un turpmākus tirdzniecības traucējumus Polijā un ārpus tās, Polija attiecībā uz minētajiem apgabaliem īstenoja dažus papildu profilaktiskus pasākumus. Cūku pārvietošanai un transportam tika noteikti stingrāki uzraudzības pasākumi, un cūku tirdzniecībai iekšējā tirgū tika piemēroti papildus ierobežojumi, kas bija plašāki nekā tie, kas noteikti Īstenošanas lēmumā 2014/709/ES.
            
         
               (4)
            
            
               Piemērojot minētos pasākumus, Polija spēja novērst tālāku slimības izplatību. Savienības un valsts veselības pasākumi visās attiecīgajās saimniecībās tika piemēroti līdz 2016. gada 18. novembrim.
            
         
               (5)
            
            
               Polija ir informējusi Komisiju, ka minētie pasākumi ietekmēja ļoti lielu skaitu cūku saimniecību un ka attiecīgie audzētāji ir cietuši ienākumu zaudējumus, par kuriem nevar saņemt Savienības finansiālo ieguldījumu saskaņā ar Eiropas Parlamenta un Padomes Regulu (ES) Nr. 652/2014 (10). Komisija 2016. gada 4. novembrī saņēma oficiālu pieprasījumu no Polijas par dažu ārkārtas atbalsta pasākumu daļēju finansējumu saskaņā ar Regulas (ES) Nr. 1308/2013 220. panta 3. punktu.
            
         
               (6)
            
            
               Attiecībā uz cūkām, kas audzētas attiecīgajos apgabalos, atbalsts būtu jāpiešķir tikai par nokautajiem dzīvniekiem. Maksājamo atbalsta apmēru par nokautajiem dzīvniekiem būtu jāizsaka summā par kilogramu ierobežotam dzīvnieku skaitam. Atbalsta apmērā būtu jāņem vērā Polijas apkopotās cenas, kā arī informācija rēķinos par faktiskajām cenām, kas samaksātas audzētājiem no apgabaliem, kuros bija spēkā dzīvnieku veselības aizsardzības pasākumi.
            
         
               (7)
            
            
               Ņemot vērā Polijas sniegto informāciju, maksimālais dzīvnieku skaits, par kuriem var saņemt finansējumu, būtu jānosaka, pamatojoties uz pieprasījumiem, kas saņemti no minētās dalībvalsts.
            
         
               (8)
            
            
               Lai nepieļautu dubultas finansēšanas iespēju, zaudējumiem nedrīkstētu būt kompensētiem ar valsts atbalstu vai apdrošināšanu, un palīdzība būtu jāattiecina tikai uz atbalsttiesīgiem dzīvniekiem, par kuriem nav saņemts Savienības finansiālais ieguldījums saskaņā ar Regulu (ES) Nr. 652/2014.
            
         
               (9)
            
            
               Būtu jāparedz noteikums, ka Polijas kompetentajām iestādēm jāveic visi vajadzīgie pasākumi un pārbaudes, kā arī attiecīgi jāinformē Komisija. Minētajās pārbaudēs jo īpaši būtu jāietver ex-ante pārbaudes par atbalsta pieteikuma atbalsttiesīgumu un pareizību.
            
         
               (10)
            
            
               Šajā regulā paredzētais ārkārtas tirgus atbalsta pasākumu apjoms un ilgums nedrīkstētu pārsniegt to, kas ir absolūti nepieciešams, lai atbalstītu tirgu. Ārkārtas tirgus atbalsta pasākumi jo īpaši būtu jāpiemēro tikai cūku audzēšanai saimniecībās, kas atrodas attiecīgajos apgabalos, kuros ir veikti Savienības un Polijas tiesību aktos paredzētie dzīvnieku veselības aizsardzības pasākumi, kas saistīti ar Āfrikas cūku mēra uzliesmojumiem laikposmā no 2016. gada 1. augusta līdz 18. novembrim.
            
         
               (11)
            
            
               Cūku pārvietošanas un transporta ierobežojumi attiecīgajos apgabalos ir tikuši piemēroti vairākas nedēļas, un šīs situācijas dēļ ir radušies tirgus traucējumi, ievērojami samazinājusies cena, un ražotāji ir zaudējuši ienākumus, kā arī ir būtiski palielinājies dzīvnieku svars, un tas ir radījis nepieļaujamu dzīvnieku labturības situāciju. Tādēļ šajā regulā paredzētie pasākumi būtu jāattiecina uz dzīvniekiem, kas piegādāti kautuvēm laikposmā no 1. augusta līdz 30. novembrim.
            
         
               (12)
            
            
               Lai nodrošinātu šo ārkārtas tirgus atbalsta pasākumu budžeta pareizu pārvaldību un laicīgus maksājumu audzētājiem, Komisijas Deleģētās regulas (ES) Nr. 907/2014 (11) 5. panta 2. punkts nebūtu jāpiemēro un tiesības saņemt Savienības daļējo finansējumu nebūtu jāattiecina uz maksājumiem, ko Polija saņēmējiem izmaksājusi pēc 2017. gada 30. septembra.
            
         
               (13)
            
            
               Lai Savienība varētu veikt finanšu kontroli, Polijai būtu jāpaziņo Komisijai par maksājumu noskaidrošanu.
            
         
               (14)
            
            
               Tā kā ar Āfrikas cūku mēra uzliesmojumiem saistītie ierobežojumi attiecīgajos apgabalos stājās spēkā dažādos datumos, un tā kā šajā regulā nav noteikts atbalsta pieteikuma iesniegšanas termiņš, šīs regulas spēkā stāšanās datumu būtu lietderīgi uzskatīt par datumu, kas minēts Deleģētās regulas (ES) Nr. 907/2014 29. panta 4. punktā.
            
         
               (15)
            
            
               Lai nodrošinātu, ka Polija nekavējoties īsteno šos pasākumus, šai regulai būtu jāstājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
         
               (16)
            
            
               Šajā regulā noteiktie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   1.   Polija ir tiesīga piešķirt atbalstu cūkgaļas nozares audzētājiem, kuru saimniecībām tika piemēroti dzīvnieku veselības aizsardzības pasākumi Āfrikas cūku mēra kontrolei, ja šīs saimniecības atrodas Polijas apgabalos, kas minēti pielikumā uzskaitītajos Savienības un Polijas tiesību aktos. Minēto atbalstu sniedz par šādu dzīvnieku nokaušanu:
   
               a)
            
            
               sivēnmātes, uz kurām attiecas KN kods 0103 92 11;
            
         
               b)
            
            
               citas cūkas, uz kurām attiecas KN kods 0103 92 19.
            
         2.   Atbalstu, kas minēts 1. punktā, piešķir tikai tad, ja ir ievēroti šādi nosacījumi:
   
               a)
            
            
               dzīvnieki tika audzēti 1. punktā minētajos Polijas apgabalos un uz tiem laikposmā no 2016. gada 1. augusta līdz 2016. gada 18. novembrim Āfrikas cūku mēra dēļ attiecās konkrēti tirdzniecības ierobežojumi;
            
         
               b)
            
            
               dzīvnieki vienā no 1. punktā minētajiem apgabaliem ir atradušies datumā, kurā attiecīgajam apgabalam noteica ierobežojumu, vai tie minētajos apgabalos ir piedzimuši un audzēti pēc minētā datuma;
            
         
               c)
            
            
               dzīvnieki tika nokauti laikposmā no 2016. gada 1. augusta līdz 2016. gada 30. novembrim;
            
         
               d)
            
            
               audzētājs, kurš piesakās uz atbalstu (“pieteikuma iesniedzējs”), par tiem pašiem dzīvniekiem nesaņem valsts atbalstu, apdrošināšanu vai atbalstu, kas finansēts ar Savienības ieguldījumu saskaņā ar Regulu (ES) Nr. 652/2014.
            
         2. pants
   1.   Attiecībā uz sivēnmātēm, kas minētas 1. panta 1. punkta a) apakšpunktā, atbalsts ir EUR 0,34 par kautsvara kilogramu.
   2.   Attiecībā uz citām cūkām, kas minētas 1. panta 1. punkta b) apakšpunktā, atbalstu aprēķina kā cenu starpību uz vienu kilogramu starp cenu, ko Polija par nedēļu, kurā cūkas tika piegādātas kautuvei, bija paziņojusi attiecībā uz apgabalu, kurā atrodas audzētāja saimniecība, un audzētājam faktiski samaksāto cenu, ko pierāda uz rēķina pamata. Atbalsts nedrīkst pārsniegt šādas summas:
   
               a)
            
            
               EUR 0,23 par kilogramu par cūku, kuras kautsvars nepārsniedz 93 kilogramus;
            
         
               b)
            
            
               EUR 0,34 par kilogramu par cūku, kuras kautsvars ir lielāks nekā 93 kilogrami, bet nepārsniedz 105 kilogramus;
            
         
               c)
            
            
               EUR 0,46 par kilogramu par cūku, kuras kautsvars ir lielāks nekā 105 kilogrami.
            
         3. pants
   1.   Polija veic visus vajadzīgos pasākumus, tostarp vispusīgas administratīvas pārbaudes un pārbaudes uz vietas atbilstoši Eiropas Parlamenta un Padomes Regulas (ES) Nr. 1306/2013 (12) 58. un 59. pantam, lai nodrošinātu atbilstību šajā regulā paredzētajiem nosacījumiem. Jo īpaši Polija verificē:
   
               a)
            
            
               vai pieteikuma iesniedzējs ir tiesīgs pretendēt uz atbalstu;
            
         
               b)
            
            
               katra atbalsttiesīgā pieteikuma iesniedzēja gadījumā – 2. panta 2. punktā minēto daudzumu un cenas starpību;
            
         
               c)
            
            
               to, vai ar dzīvnieku nokaušanu saistītie zaudējumi kādam no atbalsttiesīgajiem pieteikuma iesniedzējiem nav kompensēti no citiem avotiem;
            
         
               d)
            
            
               to, vai dzīvnieki, par kuriem tiek piešķirts atbalsts, atbilst nosacījumiem, kas saistīti ar 1. panta 1. punktā minētajiem apgabaliem piemērotajiem ierobežojumiem.
            
         2.   Atbalsttiesīgajiem pieteikuma iesniedzējiem, par kuriem administratīvās pārbaudes ir pabeigtas, atbalstu var izmaksāt, negaidot visu pārbaužu noslēgumu, proti, negaidot, kamēr tiks pabeigtas atlasīto pieteikuma iesniedzēju pārbaudes uz vietas.
   3.   Gadījumos, kad pieteikuma iesniedzēja tiesības pretendēt uz atbalstu nav apstiprinājušās, atbalstu atgūst un piemēro sodus.
   4. pants
   1.   Uz Savienības daļējo finansējumu par izdevumiem var pretendēt tikai tad, ja Polija tos samaksājusi saņēmējiem vēlākais līdz 2017. gada 30. septembrim.
   2.   Deleģētās regulas (ES) Nr. 907/2014 5. panta 2. punktu nepiemēro.
   5. pants
   Savienība nodrošina daļēju finansējumu, kas atbilst 50 % no Polijas izdevumiem par 1. pantā minēto atbalstu, kas attiecināms uz ne vairāk kā 50 000 dzīvnieku kopā.
   6. pants
   1.   Polija informē Komisiju par pasākumiem, kas veikti saskaņā ar 3. pantu, ne vēlāk kā 10 dienas pēc šīs regulas stāšanās spēkā.
   2.   Polija ne vēlāk kā 2017. gada 30. oktobrī nosūta Komisijai sīki izstrādātu ziņojumu par šīs regulas īstenošanu, tostarp sīku informāciju par veikto pasākumu izpildi un pārbaudēm, kas veiktas saskaņā ar 3. pantu.
   3.   Polija paziņo Komisijai par maksājumu noskaidrošanu.
   7. pants
   Deleģētās regulas (ES) Nr. 907/2014 29. panta 4. punkta nolūkā maiņas kursa noteicošā diena 2. pantā noteiktajām summām ir šīs regulas spēkā stāšanās diena.
   8. pants
   Atbalstu, kas minēts 1. pantā, uzskata par tirgus atbalsta ārkārtas pasākumiem, kā noteikts Regulas (ES) Nr. 1306/2013 4. panta 1. punkta a) apakšpunktā.
   9. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (3)  Komisijas 2014. gada 9. oktobra Īstenošanas lēmums 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.).
   
      (4)  Komisijas 2016. gada 27. jūlija Īstenošanas lēmums (ES) 2016/1236, ar ko attiecībā uz ierakstiem par Igauniju, Latviju, Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 202, 28.7.2016., 45. lpp.).
   
      (5)  Komisijas 2016. gada 10. augusta Īstenošanas lēmums (ES) 2016/1372, ar ko attiecībā uz ierakstiem par Latviju un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 217, 12.8.2016., 38. lpp.).
   
      (6)  Komisijas 2016. gada 22. augusta Īstenošanas lēmums (ES) 2016/1405, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 228, 23.8.2016., 33. lpp.).
   
      (7)  Komisijas 2016. gada 26. oktobra Īstenošanas lēmums (ES) 2016/1900, ar ko attiecībā uz ierakstiem par Igauniju, Latviju un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 293, 28.10.2016., 46. lpp.).
   
      (8)  Komisijas 2016. gada 10. augusta Īstenošanas lēmums (ES) 2016/1367 par dažiem aizsardzības pasākumiem saistībā ar Āfrikas cūku mēri Polijā (OV L 216, 11.8.2016., 26. lpp.).
   
      (9)  Komisijas 2016. gada 22. augusta Īstenošanas lēmums (ES) 2016/1406 par dažiem aizsardzības pasākumiem saistībā ar Āfrikas cūku mēri Polijā un ar ko atceļ Īstenošanas lēmumu (ES) 2016/1367 (OV L 228, 23.8.2016., 46. lpp.).
   
      (10)  Eiropas Parlamenta un Padomes 2014. gada 15. maija Regula (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (OV L 189, 27.6.2014., 1. lpp.).
   
      (11)  Komisijas 2014. gada 11. marta Deleģētā regula (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).
   
      (12)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
   
      PIELIKUMS
      
         1. pantā minētie Polijas apgabali
      
      Polijas apgabali ir noteikti turpmāk minētajos Savienības un Polijas tiesību aktos:
      
                  a)
               
               
                  Savienības tiesību akti:
                  
                              —
                           
                           
                              Komisijas 2016. gada 10. augusta Īstenošanas lēmums (ES) 2016/1367 par dažiem aizsardzības pasākumiem saistībā ar Āfrikas cūku mēri Polijā (OV L 216, 11.8.2016., 26. lpp.),
                           
                        
                              —
                           
                           
                              Komisijas 2016. gada 22. augusta Īstenošanas lēmums (ES) 2016/1406 par dažiem aizsardzības pasākumiem saistībā ar Āfrikas cūku mēri Polijā un ar ko atceļ Īstenošanas lēmumu (ES) 2016/1367 (OV L 228, 23.8.2016., 46. lpp.),
                           
                        
                              —
                           
                           
                              Pielikuma III daļa Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.), kas grozīts ar Īstenošanas lēmumiem (ES) 2016/1236, (ES) 2016/1372, (ES) 2016/1405 un (ES) 2016/1900;
                           
                        
            
                  b)
               
               
                  Polijas tiesību akti:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.),
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218),
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253),
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276),
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.),
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300),
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301),
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302),
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.),
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363),
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375),
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376),
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385),
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698),
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.),
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612),
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468),
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.),
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).